Tamanrasetas
Tamanrasetas (arab. ولاية تمنراس, pranc. Tamanghasset) – miestas pietų Alžyre, oazėje Achagaro kalnyne, 1320 m aukštyje, prie svarbaus Alžyro-Niamėjaus kelio. Vilajos centras. 79,1 tūkst. gyventojų (2007 m.). Svarbus prekybinis centras. Verčiamasi žemės ūkiu, amatais. Mieste gyvena daugiausia berberai, tuaregai, kurių originalūs raudonų plytų namai ir vietos kraštovaizdis paskatino turizmą pietiniame Alžyre. Veikia oro uostas.